Publication: Magyar Közlöny
Issue: MK-2003-1 (Year: 2003, Number: 1)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 123

3. Szakmaspecifikus ismeretek Pénzügy-számvitel: — a vállalkozások pénzügyi helyzetének értékelése, — a vállalkozói könyvvitel és pénzintézeti könyvvitel megkülönböztetése, — a vállalkozások eszközfinanszírozási rendszerének felismerése, — a vállalkozások és a gazdasági környezet kapcsolatának leírása, — a vállalkozói számvitel szabályozásának és az alrendszerek egymás közötti kapcsolatának leírása, — a gazdasági események hatásának értelmezése a vagyonra és a vállalkozói eredményre, — a könyvvezetési módok gyakorlati alkalmazásának segítése, — a vállalkozások eredményének megállapítási folyamatának, az éves beszámoló fajtáinak és készítésének feltételeinek, módjának leírása, — a vállalkozás gazdasági elemzési alapelveinek és módszereinek alkalmazása, — a vállalkozás terv- és tényadatainak összehasonlítási módszereinek alkalmazása, a kapott eredmények értékelése, — a mérlegelemezés alkalmazása jelentõségének felismerése, — a vállalkozások ügyviteli rendszere kialakítási feltételeinek és annak mûködésének támogatása, — az ügyviteli programok alkalmazási lehetõségeinek felismerése, az új programok alkalmazó jellegû felhasználása, — a vállalkozások ellenõrzési rendszerének felismerése, módszereinek, technikáinak alkalmazása, a gazdálkodási területek ellenõrzési feladatainak leírása, — a vállalkozások kontrolling rendszere szerepének és annak felhasználhatóságának felismerése a gazdasági döntések elõkészítésében, — a kontrolling rendszer kialakítása és bevezetése feltételeinek leírása és módszereinek alkalmazása. Kis- és középvállalkozási menedzsment: — döntéselmélet módszereinek elemzése (döntési fa, döntési mátrix, hasznossági függvény), — tárgyi eszköz gazdálkodás tervezése, irányítási, fejlesztési problémáinak értékelése, — forgóeszköz gazdálkodás (készlet- és pénzgazdálkodás alapjai) tervezése, irányítási és fejlesztési problémáinak értékelése, — a vállalkozások lehetséges szervezeti felépítésének jellemzése, szervezet kialakítását befolyásoló tényezõk elemzése, — egyes stratégiai és operatív tervezési módszerek összehasonlítása, azok gyakorlati alkalmazásának elemzése (mérlegmódszer, függvényelemzések, programtervezés, lineáris programozás, háló és projekt tervezés, beruházások tervezése, gazdaságossági elemzések). Marketing kommunikáció: — reklámüzenetek tervezése, — médiaválasztás, reklámelemzés, — direkt marketing szervezetek tevékenységének igénybevételével direkt marketing programok tervezésének és végrehajtásának kérdései, — a tárgyalások elõkészítésének elemzése, tárgyalási stratégiák és technikák elemzése, — értekezletek tervezése, levezetése, — üzleti levél elkészítési módjai, — kiállítási standok megtervezése, és az ott folyó tevékenység menedzselésének értékelése, — PR kampányok elõkészítésének elemzése, megszervezésének, végrehajtásának, hatásai felmérésének értékelése, — médiakapcsolatok kialakításának és a médiával való együttmûködés elemzése. Logisztika: — vállalati logisztikai rendszerek mûködtetésének értékelése, — lokális logisztikai rendszerek hardver és szoftver komponenseinek jellemzése és mûködtetésük értékelése, — szállítmányozó vállalatok jármûkövetõ rendszereinek összehasonlítása, értékelése, — a nemzetközi szállítmányozási, raktározási tevékenység szervezésének elemzése, a szállítmány-biztosítás ügyintézésének ismerete és értékelése. Retailing: — a kereskedelmi munka tervezése, szervezése és irányítása, — az üzleti stratégiák összehasonlítása, kidolgozásuk elemzése, — az áruforgalmi folyamatok koordinálásának értékelése, — az eladóhelyi és beszerzési árukezelés, a készletszint meghatározása, — a polcfeltöltés tervezése és szervezése, a göngyölegkezelési módszerek értékelése, — az ösztönzési és kommunikációs rendszerek kiépítése és mûködtetésének irányítása, — az eladószemélyzet kiválasztása, tréningje, — a merchandising tevékenység tervezése és kontrollja. 2003/1. szám Turizmus: — az idegenforgalom makroszintû összefüggéseinek jellemzése, — a turizmus rendszerének és környezetének leírása, — a turizmus gazdasági és környezeti hatásainak jellemzése, — turizmus politika jellemzése, — a turizmus állami irányításának jellemzése, szakmai szervezeteinek megjelölése, — idegenforgalmi piac elemzése, — idegenforgalmi kínálat és idegenforgalmi részpiacok értékelése, — idegenforgalmi kereslet bemutatása, — szabadidõs- és hivatásturizmus összehasonlítása, — turizmus marketing értékelése, — a vállalkozások szerepének értékelése a turizmusban, — utazásszervezés és közvetítés elemzése, — szállodai és vendéglátói alapfogalmak definiálása, — turizmus-menedzsment jellemzése (a fogadóhelyen és az idegenforgalmi szektorban), — utazási vállalkozások mûködésének értékelése. A hallgatók legyenek képesek gyakorlati munkavégzésre a beutaztatás (incoming) és a kiutaztatás (outgoing) területén a turizmusnak mind a verseny (vállalkozó), mind pedig a nonprofit (elsõsorban önkormányzati) szférájában — akár vezetõi státuszban is. Informatika: Adatmodellezés — Adatbázis és adatmodell jellemzése. (A modellezés szintjei, logikai adatmodellek, kapcsolattípusok. Az ERmodell: az egyedtípus, attribútum, kapcsolattípus értelmezése, ábrázolása.) — Relációs adatmodell jellemzése (alapfogalmak, a relációk tulajdonságai, mûveletdefiníciók). — Normalizáció értékelése. ER-modell → relációs modell kialakítása. (Szekvenciális szervezés és elérés, indexelés, hashing, rendezés, SQL.) — Hálós modell elõállítása (a hálós adatszerkezet, kapcsolórekordok, ER → hálós modell). — Hierarchikus modell kialakítása (faszerkezet, PCR, VPCR kapcsolat, hierarchia diagram, integritási szabályok. ER → hierarchikus modell. IMS terminológia, mûveletek hierarchikus adatbázisban). — EER-modell kialakítása (osztályok, tulajdonságok, specializációk). — Objektumorientált adatmodell kialakítása (a relációs adatmodell gyengeségei. Az objektumorientált adatmodell jellemzõi: típuskonstruktorok, asszociációk, lekérdezõnyelvek. OODBMS-ek: ObjectStore, DataFlex). — Speciális adatbázisok jellemzése (szöveges, multimédia. BLOB, DataBlade technológia). Adatbáziskezelõk — A relációs adatbázisok gyakorlati felépítésének jellemzése (a különbözõ adatok optimális kezelése, adatbázis kezelés alapfogalmai). — Adatbáziskezelõ alkalmazások tervezése, megfelelõ eszköz megválasztása. — MS ACCESS telepítésének elemzése helyi, illetve hálózati környezetbe. (Alapvetõ fogalmak, adatbázis ablak, felhasználói felület megismerése. Adatbázisok karbantartása. Mûveletek ACCESS objektumokkal. Adatok kezelése.) — Vezérlõelemek kezelése az MS ACCESS rendszerben. (Táblák létrehozása, megszerkesztése, összekapcsolása, másolása, törlése, áthelyezése.) — Importálás elkészítése dBASE, Foxpro, Paradox rendszerekbõl, szövegállományok importálása. — Adatok exportálásának elkészítése. — Adatcsere végrehajtása MS Word-del. — Lekérdezések alapjainak ismerete, létrehozása, tulajdonságai, mentése, exportálása. — Kapcsolatok kialakítása a lekérdezések táblái között. Adatok rendezése lekérdezések szerint. — Lekérdezések típusainak összefoglalása. (Ûrlapok alapjai, formái, létrehozásuk, használatuk. Ûrlaptervezés.) — Adatellenõrzés végrehajtása. — Vezérlõelemek használata. (Ûrlap nyomtatása. Jelentések alapjai, létrehozásuk, módosításuk, rendezés és csoportosítás. Kifejezések használata.) — SQL lekérdezõnyelv alapjainak összefoglalása, formai szabályainak jellemzése, alapvetõ parancsok végrehajtatása. Számítógépes hálózatok — A számítógép-hálózatok általános felépítésének jellemzése, technikai alapfogalmak és jelentésük összefoglalása. Hardver és szoftver elemek összegzése. — Jellegzetes számítógép-architektúrák jellemzése. (Mikrogépes rendszerek, konfigurációk, szolgáltatások, standard szoftverek.) — WAN hálózat technológiák jellemzése, ISO/OSI modell összefoglalása. — Nemzetközi hálózatok bemutatása, szolgáltatásaik jellemzése. — LAN architektúrák magyarázata, IEEE 802 helyi hálózati szabványok jellemzése. — Hálózati operációs rendszerek és szolgáltatásaik (Novell, Unix) bemutatása. — Számítógép-hálózat szolgáltatások leírása (elektronikus levelezés, levelezésre épülõ szolgáltatások, távoli számítógépek elérésének lehetõségei és feltételei, adatátvitel, keresési és tájékozódási lehetõségek a hálózaton). A vizsgázótól általánosságban elvárt, hogy legyen tisztában a szövegszerkesztés, táblázatkezelés és adatbázis kezelés alapjaival, a modern üzleti kommunikációs eszközök használatával, legyen képes a napi politikai információk sokaságában való tájékozódásra és legyen képes eligazodni az Európai Unió intézmény rendszerében. A gyakorlati vizsga tartalma Szakmai gyakorlat: A szakmai gyakorlati képzésnek két része van, az egyik a tanórák keretében folyó szemináriumi jellegû képzés. A szemináriumokon a megengedett maximális hallgatói létszám 25 fõ, a szemináriumok célja, az elõadásokon megis- 2003/1. szám mert anyag gyakorlati példák alapján történõ feldolgozása. A kiscsoportos gyakorlatokon a megengedett hallgatói létszám maximum 15 fõ. A hallgatók a gyakorlati képzés keretében a vállalati munkában megjelenõ helyzeteket szimuláló gyakorlatokat végeznek gyakorlatban ismerve meg az életben felmerülõ feladatokat. Ilyen formában folynak az ún. szintetizáló gyakorlatok, amelyek során esettanulmányokat, illetve gyakorlati feladatokat dolgoznak fel a hallgatók. A képzés gyakorlati óraszámát e két óratípus óraszámának és az üzemi gyakorlat óraszámának összeadásával kapjuk. Az üzemi gyakorlat során a hallgató a gazdasági életben felmerülõ aktuális problémákkal kerül szembe, melyek megoldásához felhasználja az egyes tárgyak keretén belül tanultakat, másrészt a gyakorlati élet tapasztalatait sajátítja el. A hallgató a gyakorlatát két részletben végzi el. Elõször a harmadik szemeszter után 2 hetet tölt egy vállalkozásnál, melynek szervezetét ismeri meg. Gyakorlatáról beszámolót készít. A gyakorlat második része a negyedik félév során 8 hetes, és most egy konkrét gazdasági folyamatot tanulmányoz. A hallgató e gyakorlat során írja meg szakdolgozatát, amely alapján a vizsgán a szakmai gyakorlati jegyét kapja, egy a vállalkozásnál felmerülõ gyakorlati kérdésbõl. A szakdolgozat a hallgató által kijelölt aktuális gazdasági problémával foglalkozik. A szakdolgozat elkészítése során a tanult ismeretek szintetizálása a cél, melyet témavetõ tanár irányításával végez el a hallgató. A szakdolgozat terjedelme mellékletek nélkül minimum 30, maximum 60 oldal. Felépítése során meg kell határozni a dolgozat célját, gyakorlati jelentõségét, a felhasznált irodalmat és a dolgozat eredményeinek összefoglalását. A dolgozatot szövegszerkesztõvel kell megírni, benne szükség szerint táblázatok és ábrák is szerepelnek. A dolgozatot két, egymástól független szakmai bírálattal együtt a gyakorlati vizsga elõtt 15 nappal a vizsgaelnöknek át kell adni. A szakdolgozat megvédése: A vizsgázónak megfelelõen szemléltetett elõadásban vázolnia és indokolnia kell a szakdolgozat elkészítése során alkalmazott elveket, módszereket, eljárásokat. A vizsgázónak válaszolnia kell a vizsgabizottság által, a szakdolgozattal kapcsolatban feltett kérdésekre. Egy-egy elõadásra 15—20 perc fordítható.

Source: https://magyarkozlony.hu/hivatalos-lapok/775afcfb8788a06a2d9ff72af37ae925afd9efb3/dokumentumok/a1ff5b9badf81c6812ffef08f92d0923cae3bd05/letoltes